Христо Джонев
Пролетна шега

chitanka.info

Слънчо весело се смее.

Лъха топъл вятър,

а капчукът сълзи лее,

чука по стъклата.

Вижте снежния човек

колко е отслабнал…

Скочи котаракът лек,

шапката му грабна.

Палави момичета

взели му метлата

и букет кокичета

дали му в ръката.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.